
Proces - verbal 
al ședinței ordinare a Consiliului Județean Vrancea 
din data de 17 septembrie 2026



În data de 17 septembrie 2026, la  sediul  Consiliului  Județean  Vrancea  din  Focșani, b-dul Dimitrie Cantemir nr. 1, a avut loc ședința ordinară a Consiliului Județean Vrancea. Lucrările ședinței au fost conduse de președintele Consiliului Județean Vrancea, domnul Nicușor Halici.

Președintele Consiliului Județean Vrancea, domnul Nicușor Halici,  a deschis ședința ordinară, convocată prin Dispoziția nr. 392 din 11 septembrie 2026, cu îndeplinirea procedurilor legale în materie. Ședința s-a desfășurat cu prezența fizică a aleșilor locali, caracterul public al acesteia fiind asigurat prin publicarea pe site a minutei, imediat după ședință și prin transmiterea dezbaterilor online. 
S-a constatat că este îndeplinit cvorumul necesar pentru ca ședința să fie legal constituită, fiind prezenți 28 din care 27 de consilieri județeni în funcție din totalul de 32, la care se adaugă și președintele Consiliului Județean Vrancea, domnul Nicușor Halici. Absenți au fost domnii consilieri județeni Contantin Toader, Cristinel Bălosu, Mihăiță Lungi, Florin Mărgărit și Florin Nedelcu.

[bookmark: _Hlk162863618]Președintele Consiliului Județean Vrancea, domnul Nicușor Halici a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate.   
În conformitate cu prevederile legale, domnul președinte Nicușor Halici a dat cuvântul secretarului general al județului, doamna Raluca Dan, pentru a supune spre aprobare procesul-verbal al ședinței extraordinare din 13 august 2026 și procesul-verbal al ședinței extraordinare din 31 august 2026.
Fiind supus votului, procesul-verbal al ședinței extraordinare din 13 august 2026 a fost aprobat cu unanimitate de voturi. 
Fiind supus votului, procesul-verbal al ședinței extraordinare din 31 august 2026 a fost aprobat cu unanimitate de voturi. 
[bookmark: _Hlk62727760][bookmark: _Hlk73516682]
Președintele Consiliului Județean Vrancea, domnul Nicușor Halici a propus suplimentarea ordinii de zi cu 2 proiecte de hotărâri definitivate după convocarea Consiliului Județean în ședință, precizând că proiectele îndeplinesc condițiile impuse de Codul Administrativ, rapoartele și avizele comisiilor de specialitate fiind comunicate consilierilor județeni.
Acestea sunt:

Punctul 22 „Avizarea documentației de atribuire a Contractului de delegare a gestiunii activității de colectare și transport a deșeurilor municipale și similare din Zona 2 - 42 de UAT-uri membre și mecanism de plată Taxă - de colectare a județului Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama Unității Administrativ-Teritoriale Județul Vrancea, delegarea gestiunii serviciului privind colectarea deșeurilor municipale și similare și transportul acestora la punctele/stațiile de transfer la nivelul Zonei 2 - 42 de UAT-uri membre și mecanism de plată Taxă - a județului Vrancea, pentru proiectul ,,Sistem de Management Integrat al Deșeurilor în județul Vrancea”. 
Punctul 23 „Avizarea documentației de atribuire a Contractului de delegare a gestiunii activității de colectare și transport a deșeurilor municipale și similare din Zona 3 - 3 UAT-uri membre și mecanism de plată Tarif - de colectare a județului Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama Unității Administrativ-Teritoriale Județul Vrancea, delegarea gestiunii serviciului privind colectarea deșeurilor municipale și similare și transportul acestora la punctele/stațiile de transfer la nivelul Zonei 3 - 3 UAT-uri membre și mecanism de plată Tarif - de colectare a județului Vrancea, pentru proiectul ,,Sistem de Management Integrat al Deșeurilor în județul Vrancea”.
Atât suplimentarea ordinii de zi, cât și ordinea de zi a ședinței în integralitatea sa au fost aprobate cu unanimitate de voturi.

Președintele Consiliului Județean Vrancea, domnul Nicușor Halici a precizat că nu a fost depus niciun amendament la proiectele de hotărâri supuse dezbaterii și a reamintit consilierilor prezenți obligația de a nu participa la adoptarea proiectelor de hotărâri în care ar putea fi în conflict de interese. 
Președintele Consiliului Județean Vrancea, domnul Nicușor Halici a procedat la punerea în dezbatere a proiectelor de hotărâri conform ordinii de zi:

· [bookmark: _Hlk194663050]La punctul 1 proiectul privind „Desemnarea unui reprezentant al Unității Administrativ - Teritorială Județul Vrancea în Adunarea Generală a Asociației pentru Promovarea și Dezvoltarea Turismului Vrancea”.

Grupul PSD a propus pe domnul Dănuț Mocanu;
Grupul PNL nu a avut propuneri;
Grupul AUR nu a avut propuneri;

Președintele Consiliului Județean Vrancea, domnul Nicușor Halici a obținut acordul celor propuși pentru a fi menționați pe buletinul de vot.
Președintele a propus să se treacă la dezbaterea următorului proiect de pe ordinea de zi.
Propunerea a fost votată în unanimitate.


· [bookmark: _Hlk194924673][bookmark: _Hlk75863858]La punctul 2 proiectul privind „Desemnarea reprezentanților Consiliului Judeţean Vrancea în comisia de evaluare a probei de interviu la desfășurarea concursului pentru ocuparea funcțiilor de director și director adjunct la Centrul Școlar pentru Educație Incluzivă „Elena Doamna” Focșani”.

Grupul PSD a propus pe domnul Adrian Atarcicov, membru titular;
Grupul PNL nu a avut propuneri;
Grupul AUR a propus pe domnul Valentin Tobolcea, membru supleant;

Președintele Consiliului Județean Vrancea, domnul Nicușor Halici a obținut acordul celor propuși pentru a fi menționați pe buletinul de vot.
Președintele a propus să se treacă la dezbaterea următorului proiect de pe ordinea de zi.
Propunerea a fost votată în unanimitate.
La punctul 3 proiectul privind „Desemnarea reprezentanților Consiliului Judeţean Vrancea în comisia de evaluare a probei de interviu la desfășurarea concursului pentru ocuparea funcției de director la Centrul Școlar pentru Educație Incluzivă Măicănești”.

Grupul PSD a propus pe domnul Lionida Milea, membru titular și domnul Vasile Melinte, membru supleant;
Grupul PNL nu a avut propuneri;
Grupul AUR  nu a avut propuneri;

Președintele Consiliului Județean Vrancea, domnul Nicușor Halici a obținut acordul celor propuși pentru a fi menționați pe buletinul de vot.
Președintele a propus să se treacă la dezbaterea următorului proiect de pe ordinea de zi.
Propunerea a fost votată în unanimitate.

· [bookmark: _Hlk98489747]La punctul 4 proiectul privind ,,Desemnarea reprezentanților Consiliului Județean Vrancea în comisia de evaluare a probei de interviu la desfășurarea concursului pentru ocuparea funcției de director la Centrul Școlar pentru Educație Incluzivă Mihălceni”.

Grupul PSD nu a avut propuneri;
Grupul PNL a propus pe domnul Ciprian Epure, membru titular;
Grupul AUR  a propus pe domnul Maricel Spulber, membru supleant;

Președintele Consiliului Județean Vrancea, domnul Nicușor Halici a obținut acordul celor propuși pentru a fi menționați pe buletinul de vot.
Președintele a propus să se treacă la dezbaterea următorului proiect de pe ordinea de zi.
Propunerea a fost votată în unanimitate.

· [bookmark: _Hlk98489791]La punctul 5 proiectul privind „Numirea temporară a domnului Mocanu Virgil-Marius în funcția de director la Serviciul Public Județean Salvamont Vrancea”.

Președintele Consiliului Județean Vrancea, domnul Nicușor Halici a obținut acordul celui propus pentru a fi menționat pe buletinul de vot.
Președintele a propus să se treacă la dezbaterea următorului proiect de pe ordinea de zi.
Propunerea a fost votată în unanimitate.

· La punctul 6 proiectul privind „Modificarea componenței Colegiului Director al Direcției Generale de Asistență Socială și Protecția Copilului Vrancea”.
    Fiind supus votului, proiectul de hotărâre a fost adoptat în unanimitate. (28 voturi ”pentru”) 

· [bookmark: _Hlk182211129]La punctul 7 proiectul privind „Modificarea Regulamentului de organizare și funcționare al Consiliului  Județean Vrancea”.
  Fiind supus votului, proiectul de hotărâre a fost adoptat cu majoritate. (26 voturi ”pentru”, 2 ”abțineri”- Maricel Spulber, Valentin Tobolcea) 

· La punctul 8 proiectul privind ,, Modificarea și completarea Hotărârii Consiliului Județean Vrancea nr. 77 din 6 mai 2026 privind înființarea Clubului Sportiv Județean Vrancea instituție publică de interes județean, aflată în subordinea Consiliului Județean Vrancea”.
  Fiind supus votului, proiectul de hotărâre a fost adoptat în unanimitate. (28 voturi ”pentru”) 

· [bookmark: _Hlk194908626]La punctul 9 proiectul privind ,, Actualizarea devizului general și a indicatorilor tehnico-economici pentru obiectivul de investiții „Demolare Corp B din cadrul Centrului Militar Zonal Județean”, ca urmare a corectării modului de calcul al taxei pe valoarea adăugată”.
  Fiind supus votului, proiectul de hotărâre a fost adoptat în unanimitate. (28 voturi ”pentru”) 

· [bookmark: _Hlk194908666]La punctul 10 proiectul privind „Aprobarea documentației tehnico-economice la faza Documentație de avizare a lucrărilor de intervenții (D.A.L.I.) și a indicatorilor tehnico-economici pentru obiectivul de investiții „Lucrări de conformare la cerința fundamentală „securitate la incendiu” - Prefectura Putna, corpurile C1 și C2”.
  Fiind supus votului, proiectul de hotărâre a fost adoptat în unanimitate. (28 voturi ”pentru”) 

· La punctul 11 proiectul privind „Aprobarea documentației tehnice la faza Notă conceptuală și Temă de proiectare pentru obiectivul de investiții „Reabilitare și modernizare Stadionul Tineretului”.
Președintele Consiliului Județean Vrancea, domnul Nicușor Halici, a precizat că, având în vedere dezbaterile din cadrul comisiilor de specialitate, discuțiile purtate pe marginea proiectului, precum și nota Serviciului de Dezvoltare și Investiții, propune reformularea articolului 3 din proiectul de hotărâre.În acest sens, s-a propus ca articolul 3 să prevadă împuternicirea președintelui Consiliului Județean Vrancea de a întreprinde demersurile necesare pentru transmiterea către Compania Națională de Investiții „CNI” S.A. a documentației actualizate aferente obiectivului de investiții „Reabilitare și modernizare Stadionul Tineretului”, precum și de a identifica și accesa orice alte surse de finanțare disponibile, din fonduri europene, bugetul de stat, bugetul local sau alte surse legal constituite.
Vicepreședintele Consiliului Județean Vrancea, domnul Epure Alexandru Ciprian, a menționat că situația referitoare la proiectul „Reabilitare și modernizare Stadionul Tineretului” a fost semnalată anterior și a apreciat modificarea propusă, întrucât aceasta răspunde solicitării formulate, respectiv actualizarea documentației proiectului înainte de renunțarea la posibilitatea obținerii unei finanțări prin Compania Națională de Investiții.
S-a precizat că grupul consilierilor liberali este de acord cu demararea proiectului în forma propusă.
Președintele Consiliului Județean Vrancea, domnul Nicușor Halici, a menționat că, pentru a evita orice confuzie sau posibilă interpretare, propunerea a fost formulată în această manieră.Președintele și-a exprimat speranța că viitoarele Guverne vor aloca fonduri și pe zona aceasta, menționând că, în luna august a acestui an, Guvernul României a alocat fonduri pentru patru stadioane, care au licitații și contractele semnate, o Ordonanță prin care prorogă termenul de alocare a banilor începând cu 1 ianuarie 2028. S-a precizat că, în aceste condiții, este vorba despre documentații aferente unor obiective înscrise în listele de sinteză, care au parcurs deja etape importante în vederea finanțării. În ceea ce privește obiectivul „Reabilitare și modernizare Stadionul Tineretului”, s-a arătat că se vor continua demersurile pentru obținerea finanțării prin Compania Națională de Investiții (CNI), însă documentația proiectului, actualizată ultima dată în anul 2022, a expirat. Totodată, s-a menționat că proiectul a mai fost depus și în anul 2017, fără ca acesta să fie inclus ulterior într-o listă de sinteză sau într-o listă de finanțare care să permită demararea efectivă a investiției. S-a subliniat necesitatea intervenției și asupra celui de-al doilea stadion aflat în proprietatea și administrarea Consiliului Județean, având în vedere gradul ridicat de utilizare a acestuia. S-a precizat că stadionul este foarte solicitat, în special în zilele de weekend, pe parcursul întregii zile, precum și în după-amiezile zilelor de școală, iar cele patru terenuri de antrenament existente la stadionul din zona de Sud nu mai reușesc să facă față cerințelor. S-a evidențiat necesitatea realizării unor intervenții pentru punerea stadionului la dispoziție într-o manieră sigură și funcțională, astfel încât acesta să poată răspunde solicitărilor unui număr cât mai mare de tineri interesați să desfășoare activități de antrenament și, ulterior, competiții sportive la nivel județean.
Vicepreședintele Consiliului Județean Vrancea, domnul Epure Alexandru Ciprian, a menționat că anumite aspecte pot fi privite din perspective diferite, însă forma inițială a articolului prevedea în mod expres întreprinderea tuturor demersurilor necesare pentru retragerea proiectului de la Compania Națională de Investiții. S-a precizat că modificarea propusă reprezintă o schimbare clară față de intenția prevăzută inițial.
Președintele Consiliului Județean Vrancea, domnul Nicușor Halici, a precizat că, inclusiv în forma propusă, proiectul va necesita actualizarea documentației, întrucât aceasta nu mai corespunde proiectului inițial. Totodată, s-a subliniat că, în prezent, proiectul nu se află pe o listă de sinteză a Companiei Naționale de Investiții, astfel încât nu poate fi vorba despre retragerea acestuia de pe o asemenea listă. S-a menționat că proiectul este depus la Compania Națională de Investiții, fără a fi fost inclus până în prezent într-o listă de sinteză, iar actualizarea documentației este necesară indiferent de forma în care este adoptată hotărârea.
   Fiind supus votului, proiectul de hotărâre a fost adoptat în unanimitate. (28 voturi ”pentru”) 

 S-a revenit la proiectul de hotărâre înscris pe ordinea de zi la Punctul 1 privind „Desemnarea unui reprezentant al Unității Administrativ - Teritorială Județul Vrancea în Adunarea Generală a Asociației pentru Promovarea și Dezvoltarea Turismului Vrancea”.
S-a explicat procedura de vot.
S-a dat citire procesului-verbal de catre președintele comisiei de numarare și de validare a voturilor, dl. Marin Vasile, consemnându-se următoarele: 
-Domnul Dănuț Mocanu a obținut 27 voturi „ pentru”;

Având în vedere rezultatul votului secret exprimat prin buletinul de vot, se constată că domnul Dănuț Mocanu a întrunit numărul de voturi necesar pentru a fi reprezentant al Unității Administrativ - Teritorială Județul Vrancea în Adunarea Generală a Asociației pentru Promovarea și Dezvoltarea Turismului Vrancea.

Fiind supus votului deschis, proiectul de hotărâre în integralitatea sa a fost adoptat în unanimitate. (28 voturi ”pentru”) 
S-a revenit la proiectul de hotărâre înscris pe ordinea de zi la Punctul 2 privind „Desemnarea reprezentanților Consiliului Judeţean Vrancea în comisia de evaluare a probei de interviu la desfășurarea concursului pentru ocuparea funcțiilor de director și director adjunct la Centrul Școlar pentru Educație Incluzivă „Elena Doamna” Focșani”.
S-a explicat procedura de vot.
S-a dat citire procesului-verbal de catre președintele comisiei de numarare și de validare a voturilor, dl. Marin Vasile, consemnându-se următoarele: 
-Domnul Adrian Atarcicov a obtinut 27 voturi „ pentru”;
-Domnul Valentin Tobolcea a obținut 26 voturi „ pentru”;

Având în vedere rezultatul votului secret exprimat prin buletinul de vot, se constată că domnul Adrian Atarcicov a întrunit numărul de voturi necesar pentru a fi reprezentant titular al Consiliului Judeţean Vrancea în comisia de evaluare a probei de interviu la desfășurarea concursului pentru ocuparea funcțiilor de director și director adjunct la Centrul Școlar pentru Educație Incluzivă „Elena Doamna” Focșani.
De asemenea, în urma votului secret exprimat, domnul Tobolcea Valentin a întrunit numărul necesar de voturi pentru a fi desemnat membru supleant în aceeași comisie.
Fiind supus votului deschis, proiectul de hotărâre în integralitatea sa a fost adoptat în unanimitate. (28 voturi ”pentru”) 
S-a revenit la proiectul de hotărâre înscris pe ordinea de zi la Punctul 3 privind „Desemnarea reprezentanților Consiliului Judeţean Vrancea în comisia de evaluare a probei de interviu la desfășurarea concursului pentru ocuparea funcției de director la Centrul Școlar pentru Educație Incluzivă Măicănești”.

S-a explicat procedura de vot.
S-a dat citire procesului-verbal de catre președintele comisiei de numarare și de validare a voturilor, dl. Marin Vasile, consemnându-se următoarele: 
-Domnul Lionida Milea a obtinut 28 voturi „ pentru”;
-Domnul Vasile Melinte a obținut 26 voturi „ pentru”;

Având în vedere rezultatul votului secret exprimat prin buletinul de vot, se constată că domnul Lionida Milea a întrunit numărul de voturi necesar pentru a fi reprezentant titular al Consiliului Judeţean Vrancea în comisia de evaluare a probei de interviu la desfășurarea concursului pentru ocuparea funcției de director la Centrul Școlar pentru Educație Incluzivă Măicănești.
De asemenea, în urma votului secret exprimat, domnul Vasile Melinte a întrunit numărul necesar de voturi pentru a fi desemnat membru supleant în aceeași comisie.
Fiind supus votului deschis, proiectul de hotărâre în integralitatea sa a fost adoptat în unanimitate. (28 voturi ”pentru”) 

S-a revenit la proiectul de hotărâre înscris pe ordinea de zi la Punctul 4 privind „Desemnarea reprezentanților Consiliului Județean Vrancea în comisia de evaluare a probei de interviu la desfășurarea concursului pentru ocuparea funcției de director la Centrul Școlar pentru Educație Incluzivă Mihălceni”.

S-a explicat procedura de vot.
S-a dat citire procesului-verbal de catre președintele comisiei de numarare și de validare a voturilor, dl. Marin Vasile, consemnându-se următoarele: 
-Domnul Ciprian-Alexandru Epure a obtinut 27 voturi „ pentru”;
-Domnul Maricel Spulber a obținut 26 voturi „ pentru”;

Având în vedere rezultatul votului secret exprimat prin buletinul de vot, se constată că domnul Ciprian-Alexandru Epure a întrunit numărul de voturi necesar pentru a fi reprezentant titular al Consiliului Județean Vrancea în comisia de evaluare a probei de interviu la desfășurarea concursului pentru ocuparea funcției de director la Centrul Școlar pentru Educație Incluzivă Mihălceni.
De asemenea, în urma votului secret exprimat, domnul Maricel Spulber a întrunit numărul necesar de voturi pentru a fi desemnat membru supleant în aceeași comisie.
Fiind supus votului deschis, proiectul de hotărâre în integralitatea sa a fost adoptat în unanimitate. (28 voturi ”pentru”) 

· La punctul 12 proiectul privind „Aprobarea documentației tehnice la faza Notă conceptuală și Temă de proiectare și exprimarea acordului pentru realizarea obiectivelor de investiții: „Instalație nocturnă pentru două terenuri de antrenament”, „Pistă de alergare cu suprafață din tartan” și „Puț forat pentru irigarea terenurilor naturale”, în cadrul imobilului Complex sportiv - Stadionul „Milcov”.
  Fiind supus votului, proiectul de hotărâre a fost adoptat în unanimitate. (28 voturi ”pentru”) 

· La punctul 13 proiectul privind „Actualizarea Devizului General, a indicatorilor tehnico-economici și a caracteristicilor principale ale acestora, pentru obiectivul de investiții „Modernizare infrastructură rutieră de drum județean DJ 204G pe sectoarele Rădulești–Biliești, km 2+200 – km 4+500, L = 2,30 km, Suraia–Boțârlău, km 13+200 – km 17+700, L = 4,50 km și în intravilanul satului Boțârlău km 18+350 – km 19+900, L = 1,55 km, Lt = 8,35 km”.
  Fiind supus votului, proiectul de hotărâre a fost adoptat în unanimitate. (28 voturi ”pentru”) 

· La punctul 14 proiectul privind „Aprobarea Documentației de Avizare Lucrări de Intervenții (D.A.L.I.), a Cererii de finanţare, a Devizului General estimativ și a Caracteristicilor principale și indicatorilor tehnico – economici pentru obiectivul de investiție „Modernizare infrastructura rutiera de drum judetean 204P pe sectorul Gura Caliței - Dealul Lung” judeţul Vrancea, în vederea includerii la finanţare prin Programul Național de Investiții „Anghel Saligny”.
Președintele Consiliului Județean Vrancea, domnul Nicușor Halici, a precizat că valoarea obiectivului depășește suma finanțată prin Programul Național de Investiții „Anghel Saligny”, aceasta fiind de aproximativ 6 milioane de lei. S-a menționat că se analizează posibilitatea realocării unor economii rezultate în urma altor proceduri de achiziție, în vederea suplimentării finanțării pentru acest obiectiv. S-a propus adoptarea documentației pentru întregul sector de drum, urmând să se întreprindă demersurile necesare la Ministerului Dezvoltării pentru identificarea unor soluții de finanțare. S-a subliniat necesitatea continuării investițiilor în infrastructură pentru susținerea dezvoltării economice.În acest context, s-a apreciat că este necesară o analiză tehnică și financiară privind demararea unei noi etape a Programului Național de Investiții „Anghel Saligny”, având în vedere gradul ridicat de utilizare a fondurilor alocate în prima etapă de către autoritățile publice locale și județene. De asemenea, s-a evidențiat necesitatea aprobării documentației pentru obiectiv, astfel încât Consiliul Județean Vrancea să poată solicita ulterior suplimentarea fondurilor alocate în cadrul programului.
Fiind supus votului, proiectul de hotărâre a fost adoptat în unanimitate. (28 voturi ”pentru”) 

La punctul 15 proiectul privind „Retragerea dreptului de administrare al Direcției Generale de Asistență Socială și Protecția Copilului Vrancea asupra unor corpuri de clădire din cadrul Centrului de Îngrijire și Asistență Măicănești, inventariate în domeniul public al județului Vrancea”.
  Fiind supus votului, proiectul de hotărâre a fost adoptat în unanimitate. (28 voturi ”pentru”) 

· La punctul 16 proiectul privind „Modificarea Contractului de Asociere - anexă la Hotărârea Consiliului Județean nr.98/02.10.2008 privind asocierea Unității Administrativ-Teritoriale Județul Vrancea cu unitățile administrativ – teritoriale din județul Vrancea în vederea constituirii Asociației de Dezvoltare Intercomunitară ,,Vrancea Curată’’ pentru dezvoltarea sistemului de management integrat al deșeurilor și extinderea infrastructurii în județul Vrancea”.
  Fiind supus votului, proiectul de hotărâre a fost adoptat în unanimitate. (28 voturi ”pentru”)

· La punctul 17 proiectul privind „Aprobarea modificării temporare a Programului de transport public județean de persoane prin curse regulate 2024-2030 și a graficelor de circulație aferente”.
Președintele Consiliului Județean Vrancea, domnul Nicușor Halici, a menționat că propunerea proiectului de hotărâre are la bază solicitările formulate de autorități locale și instituții de învățământ, în contextul desfășurării cursurilor în două schimburi și al relocării temporare a unor unități de învățământ în vederea realizării lucrărilor de modernizare. Modificările propuse urmăresc adaptarea programului de transport județean, astfel încât elevii să beneficieze de un transport eficient și să reducă timpul de așteptare pentru deplasarea către și de la unitățile de învățământ. Președintele a informat că reprezentanții aparatului de specialitate au început verificările în teren și au aplicat sancțiuni pentru nerespectarea obligațiilor contractuale, urmând ca aceste verificări să continue. S-a subliniat că va fi monitorizată respectarea programului de transport județean, în vederea asigurării unui transport sigur și eficient, în condițiile și la tarifele prevăzute în contractele încheiate de Consiliul Județean în urma procedurilor derulate.
Domnul consilier județean, Marin Vasile a declarat că se abține de la vot, întrucât se află în conflict de interese cu privire la acest proiect de hotărâre, aspect pe care l-a comunicat secretarului general al județului Vrancea încă de la începutul ședinței, motiv pentru care nu a fost luat în calcul la stabilirea cvorumului.
Fiind supus votului, proiectul de hotărâre a fost adoptat în unanimitate. (27 voturi ”pentru”) 


· La punctul  18 proiectul de hotărâre privind „Transmiterea în folosință gratuită către Serviciul de Ambulanță Județean Vrancea, pentru Substația Dumbrăveni a suprafeței de 500 mp teren”.
  Fiind supus votului, proiectul de hotărâre a fost adoptat în unanimitate. (28 voturi ”pentru”) 

· La punctul  19 proiectul de hotărâre privind „Concesionarea prin licitație publică a suprafeței de 8455 mp teren și a construcțiilor C1 și C3 din imobilul “Vila Rucăr”, proprietate publică a județului Vrancea, cu destinația de turism și recreere, activități școlare/formare profesională”.
Președintele Consiliului Județean Vrancea, domnul Nicușor Halici, a propus actualizarea și adaptarea proiectului, având în vedere solicitările formulate pentru includerea unor activități extrașcolare. 
S-a precizat că există posibilitatea ca, în urma modificărilor, să fie depuse oferte și pentru acest domeniu în cadrul procedurii de licitație, ceea ce ar fi benefic pentru desfășurarea acestor activități.
Fiind supus votului, proiectul de hotărâre a fost adoptat în unanimitate. (28 voturi ”pentru”)

· [bookmark: _Hlk210736879]La punctul 20 proiectul de hotărâre privind „Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2026”.
  Fiind supus votului, proiectul de hotărâre a fost adoptat în unanimitate. (28 voturi ”pentru”)

· La punctul 21 proiectul de hotărâre privind „Aprobarea documentației tehnice la faza Notă conceptuală și Temă de proiectare pentru obiectivul de investiții „Covor asfaltic pe DJ 119 J ADJUD-ADJUDU VECHI- SISCANI, Municipiul Adjud, județul Vrancea”.
  Fiind supus votului, proiectul de hotărâre a fost adoptat în unanimitate. (28 voturi ”pentru”)

· La punctul 22 proiectul de hotărâre privind „Avizarea documentației de atribuire a Contractului de delegare a gestiunii activității de colectare și transport a deșeurilor municipale și similare din Zona 2 - 42 de UAT-uri membre și mecanism de plată Taxă - de colectare a județului Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama Unității Administrativ-Teritoriale Județul Vrancea, delegarea gestiunii serviciului privind colectarea deșeurilor municipale și similare și transportul acestora la punctele/stațiile de transfer la nivelul Zonei 2 - 42 de UAT-uri membre și mecanism de plată Taxă - a județului Vrancea, pentru proiectul ,,Sistem de Management Integrat al Deșeurilor în județul Vrancea”.
  Fiind supus votului, proiectul de hotărâre a fost adoptat în unanimitate. (28 voturi ”pentru”)

· La punctul 23 proiectul de hotărâre privind ,, Avizarea documentației de atribuire a Contractului de delegare a gestiunii activității de colectare și transport a deșeurilor municipale și similare din Zona 3 - 3 UAT-uri membre și mecanism de plată Tarif - de colectare a județului Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama Unității Administrativ-Teritoriale Județul Vrancea, delegarea gestiunii serviciului privind colectarea deșeurilor municipale și similare și transportul acestora la punctele/stațiile de transfer la nivelul Zonei 3 - 3 UAT-uri membre și mecanism de plată Tarif - de colectare a județului Vrancea, pentru proiectul ,,Sistem de Management Integrat al Deșeurilor în județul Vrancea”.
  Fiind supus votului, proiectul de hotărâre a fost adoptat în unanimitate. (28 voturi ”pentru”)

   S-a revenit la proiectul de hotărâre înscris pe ordinea de zi la Punctul 5 privind „Numirea temporară a domnului Mocanu Virgil-Marius în funcția de director la Serviciul Public Județean Salvamont Vrancea”.
S-a explicat procedura de vot.
S-a dat citire procesului-verbal de catre președintele comisiei de numarare si de validare a voturilor, dl. Marin Vasile, consemnându-se următoarele: 
-Domnul Mocanu Virgil-Marius a obtinut 18 voturi „ pentru”;

Având în vedere rezultatul votului secret exprimat prin buletinul de vot, se constată că domnul Mocanu Virgil-Marius a întrunit numărul de voturi necesar pentru a fi numit temporat în funcția de director la Serviciul Public Județean Salvamont Vrancea.

Fiind supus votului deschis, proiectul de hotărâre în integralitatea sa a fost adoptat în unanimitate. (28 voturi ”pentru”) 
Epuizându-se punctele înscrise pe ordinea de zi, președintele consiliului județean, domnul Nicușor Halici, a declarat închise lucrările ședinței ordinare a Consiliului Județean Vrancea din 17 septembrie 2026.

